તુલા રાશિ - આ સમયમાં આરોગ્ય સંબંધિત સમસ્યા ઉપરાંત જીવનસાથી જોડે મતભેદ, શત્રુપીડા અને અવિચારી વર્તન વગેરે શક્ય છે. ઘરમાં શાંતિ અને સૌહાર્દ જાળવવા આપ પ્રયાસો કરશો પરંતુ તેનું અપેક્ષિત પરિણામ નહીં મળે. કોઈ વિદ્વાન વ્યક્તિ સાથે મુલાકાત થાય અને બૌદ્ધિક ચર્ચા પણ કરી શકશો. વિદેશ જવા ઈચ્છતા જાતકોને સાનુકૂળતા રહેશે. સંતાન સુખ મળે પરંતુ ગર્ભવતી મહિલાઓ આવનાર સમયમાં ખાસ કાળજી લેવી. મહિનાના ઉત્તરાર્ધમાં વ્યવસાયિક ક્ષેત્રે આપનો વિજય થાય. જેઓ સર્જનાત્મકતાના ક્ષેત્રે અથવા કલા કે મનોરંજન સંબંધિત કાર્યોમાં નોકરી કરતા હશે તેમના માટે મહિનાનું અંતિમ ચરણ શુભ ફળદાયી જણાઈ રહ્યું છે. પગારવૃદ્ધિ અથવા ઈન્સેન્ટિવની અપેક્ષા પણ રાખી શકો છો. કોર્ટ-કચેરીના કાર્યોમાં પણ સફળતા મળે. ગુરુ તરફથી કે વડીલો તરફથી આપને સારો સહકાર મળશે. જીવનસાથીને નુકશાન થઈ શકે છે. તેમની શુભ્રતા માટે જમીન પર તલનુ તેલ એક ચમચી રેડો. ઓપલ પહેરો.